Sexuálne vzrušenie

Sexuálne vzrušenie človeka je súhrn prejavov ukazujúcich na pripravenosť k pohlavnému styku. Tieto prejavy sú fyziologickej ako aj psychologickej povahy. Prejavy sexuálneho vzrušenia nie sú z veľkej časti ovládané vôľou. Stav sexuálneho vzrušenia je výsledkom kombinácie podnetov vychádzajúcich z erotogénnych zón (spracovaných v predĺženej mieche) a signálov zo šedej kôry mozgu (rozumové vyhodnotenie situácie na základe skúseností alebo fantázie). Z mozgových štruktúr odpovedá na vzrušenie štvorhrbolie v strednom mozgu a zrejme aj tuber cereneum na spodine III. mozgovej kôry.

 Sexuálne vzrušenie u človeka 
Najmarkantnejším prejavom sexuálneho vzrušenia muža je erekcia pohlavného údu. Dochádza k nej v okamihu, keď v miechovom kontrolnom centre dôjde k prekročeniu prahovej excitačnej úrovne podnetu. Impulz je vyslaný po nervi erigens do cievnej pletene penisu. V dôsledku zmien v priesvitu ciev (rozšírenie tepien a zúženie žíl) dôjde k naplneniu hubovitých teliesok (2 kavernózne telieska po stranách penisu, jedno toporivé teliesko uretry) a erekciu. Zmena priesvitu je ovládaná chlopňami Ebnerových vankúšikov a podporovaná sťahom m. bulbocavernosus. Mechanizmus erekcie je ovládaný centrom v bedrovej časti miechy, pričom už spustený erekčný reflex nie je ďalej vôľou ovládateľný.

 Charakteristika 
U žien:U mužov:náhľadSexuálne vzrušenie u ženy. Vľavo ohanbie v normálnom stave, vpravo je pri vzrušení vulva zvlhčená a pysky ohanbia tumescentované.
stvrdnutie bradaviek
vaginálna lubrikácia
erekcia klitorisu a pyskov ohanbia
elevácia pošvy a maternice
zmena tvaru, veľkosti a farby veľkých a malých pyskov ohanbia
rozšírenie zreničiekthumbSexuálne vzrušenie u muža. Vľavo penis v normálnom stave, vpravo stoporený.
erekcia penisu
viditeľnejšie žilky na penise
stiahnutie predkožky a obvykle odhalenie žaluďa penisu
zvýšená produkcia sekrétu prostaty a Cowperových žliaz
skrátenie svalových vlákien mieška (zmršťuje sa a priťahuje semenníky bližšie k báze penisu)
rozšírenie zreničiek

 Zdroj 

Kategória:Sexualita